**Ag ordú**

**Sa bhialann**

**Meaitseáil an foclóir seo a leanas leis na híomhánna cearta. Scríobh an focal ceart in aice leis an íomhá cheart.**

**freastalaí bille cupán biachlár béile buidéal gloine**

 ****

**Ag ordú**

**Tuairim v tairiscint**

1. **Léigh na ceisteanna seo a leanas. Athscríobh na ceisteanna faoin teideal cuí - *Tuairim* nó *Tairiscint*.**
2. Ar mhaith leat cupán caife?
3. An maith leat spórt?
4. Ar mhaith leat dinnéar?
5. An maith leat seacláid?
6. An maith leat tae?
7. Ar mhaith leat cupán tae?
8. Ar mhaith leat tósta?
9. An maith leat arán donn?

|  |  |
| --- | --- |
| **Tuairim** | **Tairiscint** |
|  |  |

1. Cum ceithre cheist cosúil leis na cinn thuasluaite. Cuir na ceisteanna ar do pháirtnéir. Beidh air na ceisteanna a fhreagairt sa bhealach cuí. Éist go géar lena fhreagraí.
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ansin, cuirfidh sé ceisteanna ortsa. Tabhair an freagra ceart dó. Féach air seo mar chabhair:

Cad iad na freagraí ar an dá cheist seo:

**An maith leat? Ar mhaith leat?**

An féidir leat smaoineamh ar aon slí chun cabhrú leat cuimhneamh ar an difríocht idir an dá cheist agus an dá fhreagra? Bí ag obair le do pháirtnéir.

**Ag ordú**

**Biachlár**

**Réamhchúrsa**

****

**Príomhchúrsa**

****

**Milseog**

****

**Deochanna**

****

**Foclóir:** sailéad píotsa uachtar reoite cáca

**Ransú intinne:**

**Ag ordú**

**Firinscneach nó baininscneach? (A)**

**Athscríobh na hainmfhocail seo a leanas leis an alt rompu.**

1. iasc \_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. uisce \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. bainne \_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. milseog \_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. biachlár \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ansin, léigh amach do do pháirtnéir iad. Beidh ar do pháirtnéir iad a scríobh sa cholún cuí ar a bhileog agus abairt nó ceist a chumadh leis na hainmfhocail sin. Ansin, léifidh do pháirtnéir ainmfhocail amach agus beidh ortsa iad a chur sa cholún cuí thíos agus beidh ort abairt nó ceist a chumadh leis na hainmfhocail sin.**

|  |  |
| --- | --- |
| **Focail fhirinscneacha** | **Focail bhaininscneacha** |
|  |  |

**……………………………………….….**![MC900014896[1]]()**…………………………………………**

**Ag ordú**

**Firinscneach nó baininscneach? (B)**

**Athscríobh na hainmfhocail seo a leanas leis an alt rompu.**

1. im \_\_\_\_\_\_\_\_\_\_\_\_\_\_\_\_\_\_\_\_\_\_\_\_
2. arán \_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. bialann \_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. feoil \_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. bille \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ansin, léigh amach do do pháirtnéir iad. Beidh ar do pháirtnéir iad a scríobh sa cholún cuí ar a bhileog agus abairt nó ceist a chumadh leis na hainmfhocail sin. Ansin, léifidh do pháirtnéir ainmfhocail amach agus beidh ortsa iad a chur sa cholún cuí thíos agus beidh ort abairt nó ceist a chumadh leis na hainmfhocail sin.**

|  |  |
| --- | --- |
| **Focail fhirinscneacha** | **Focail bhaininscneacha** |
|  |  |

**Treoracha don mhúinteoir**

**Ag ordú Labhairt**

**Le múineadh**

Tuairimí a chur in iúl faoi bhia agus faoi dheoch agus bia agus deoch a ordú

**Moltaí**

1. Cuir ceist ar an rang cé mhéad freagra atá acu ar an gceist: *An maith leat uisce beatha?* Más gá, téigh siar ar conas tuairim a chur in iúl **(Féach Topaic 5: Caitheamh Aimsire)**

Is maith.

Ní maith.

Is breá liom é.

Is fuath liom é

* Cuir ceisteanna ar nós: *An maith leat torthaí? An maith leat iasc?* ar fhoghlaimeoirí éagsúla.
* Ansin, abair leis an rang go bhfuil sibh chun cluiche a imirt. **Tuairimí blasta** an t-ainm atá air.
* Suigh i gciorcal leis na foghlaimeoirí. Iarr orthu éisteacht go géar leis an méid a déarfaidh gach duine mar beidh orthu an t-eolas ar fad a bhailiú agus é a rá ag an deireadh. Cuir ceist ar nós: *An maith leat torthaí?* nó *An maith leat iasc?* ar fhoghlaimeoir amháin. Ina dhiaidh dó freagra a thabhairt cuirfidh sé a leithéid de cheist ar an duine atá in aice leis. Nuair a bheidh freagra tugtha ag an duine sin casfaidh sé ar an duine atá in aice leisean agus cuirfidh sé ceist air. Lean leis an nós seo timpeall an ranga go dtí go mbeidh ceist curtha agus freagra tugtha ag gach foghlaimeoir. Nuair a bheidh ceist curtha agus freagra tugtha ag gach foghlaimeoir beidh ar fhoghlaimeoirí éagsúla tuairimí na bhfoghlaimeoirí ar fad a chur in iúl, mar shampla: *Is maith le Máire torthaí, ní maith le Seán iasc srl.*
1. Múin cuid den stór focal a bhaineann le bialann do na foghlaimeoirí.

* Tabhair cóip den bhileog **Ag ordú** - **Sa bhialann** do gach duine sa rang. Tabhair tamall don rang chun breathnú ar na pictiúir agus chun an stór focal ar an mbileog a léamh. Abair na focail os ard dóibh cúpla uair.
* Roinn an rang i mbeirteanna. Iarr orthu ansin na focail a mheaitseáil leis na pictiúir. Nuair atá na foghlaimeoirí réidh, ceartaigh an ghníomhaíocht.
* Déan na focail maidir le bialann a chleachtadh leis an rang go dtí go bhfuil siad compordach, muiníneach leo.
1. Múin don rang conas deoch a thairiscint, conas glacadh le tairiscint dí agus conas diúltú do thairiscint dí:

Ar mhaith leat deoch?

Ba mhaith. Ba mhaith liom cupán tae le do thoil.

Ba mhaith, go raibh maith agat.

Níor mhaith, go raibh maith agat

* Scríobh samplaí difriúla ar an gclár, ar thréshoilseán nó oscail an sleamhnán **Ar mhaith leat?** sa taispeántas PowerPoint **Gníomhaíochtaí Labhartha**.
* Nocht na ceisteanna agus na freagraí ceann ar cheann. Léigh an chéad cheann tú féin agus ansin iarr ar fhoghlaimeoirí éagsúla na ceisteanna agus na freagraí eile a léamh. An dtuigeann siad brí na gceisteanna agus brí na bhfreagraí? Cuir ceisteanna ar nós: *Ar mhaith leat gloine bainne?* ar gach foghlaimeoir. Nuair a shroicheann tú an duine deireanach iarr air casadh ar an bhfoghlaimeoir in aice leis agus ceist a chur air. Nuair a bheidh freagra tugtha ag an bhfoghlaimeoir sin cuirfidh sé ceist ar an gcéad duine eile agus lean an nós seo go dtí go mbeidh ceist curtha agus freagra tugtha ag gach foghlaimeoir.
* Ansin, cuir ceist ar na foghlaimeoirí faoin leagan eile den cheist seo atá ar eolas acu – *an maith leat?* Cuir ceisteanna ar fhoghlaimeoirí éagsúla ar nós: *An maith leat peil? An maith leat spórt?*
* Déan cinnte de go dtuigeann siad an difríocht idir an dá cheist. Ní athrú canúnach é. Tá brí iomlán difriúil ag an dá leagan difriúla.
* Iarr ar na foghlaimeoir ceist a chur ort ag baint úsáide as: *An maith leat?* nó *Ar mhaith leat?* Abair leo éisteacht go géar le d’fhreagraí. Tabhair idir fhreagraí cearta agus fhreagraí míchearta dóibh. Beidh orthu tú a cheartú má dhéanann tú botúin – bí cinnte áfach, go bhfuil caighdeán ard ag na foghlaimeoirí chun é seo a dhéanamh, d’fhéadfá mearbhall a chur orthu má tá siad lag.
* Tabhair cóip den bhileog **Ag ordú - Tuairim v Tairiscint** do gach foghlaimeoir.
* Mínigh na treoracha ag barr na bileoige do na foghlaimeoirí. Caithfidh siad na ceisteanna a léamh agus a athscríobh faoin teideal ceart **Tuairim** nó **Tairiscint**.
* Ceartaigh an ghníomhaíocht trí iarraidh ar fhoghlaimeoirí na ceisteanna a léamh amach, ar dtús na ceisteanna a bhaineann le tuairimí agus ansin na ceisteanna a bhaineann le tairiscintí.
* Ansin, roinn an rang i mbeirteanna. Iarr orthu ceithre cheist a chruthú. Ní gá dóibh iad a scríobh síos. Cuirfidh siad na ceisteanna ar a bpáirtnéirí. Éistfidh siad go géar le freagraí a bpáirtnéirí le cinntiú go dtugann siad an freagra ceart ar gach ceist.
* Ansin, iarr orthu smaoineamh ar shlite a chabhróidh leo smaoineamh ar an difríocht idir *Ar mhaith leat?* agus *An maith leat?* Tabhair cúpla nóiméad dóibh le machnamh a dhéanamh air agus ansin iarr orthu a leideanna a roinnt leis an rang.
* Mínigh agus déan cleachtadh ar na téarmaí seo a leanas leis na foghlaimeoirí:

biachlár réamhchúrsa príomhchúrsa milseog deoch

* Tabhair cóip den bhileog **Ag ordú - Biachlár** do gach duine sa rang.
* Iarr ar na foghlaimeoirí breathnú ar an mbiachlár. Lig ort gur tusa an freastalaí agus lorg orduithe ó dhaoine éagsúla. Mar shampla:

Múinteoir: Cad ba mhaith leat don réamhchúrsa?

Foghlaimeoir: Torthaí le do thoil.

Múinteoir: Agus don phríomhchúrsa?

Foghlaimeoir: Iasc agus glasraí, le do thoil.

Múinteoir: Ar mhaith leat milseog?

Foghlaimeoir: Ba mhaith. Cáca, le do thoil.

Múinteoir: Agus deoch?

Foghlaimeoir: Gloine uisce, le do thoil.

* Déan cleachtadh mar sin le roinnt daoine sa rang.
* Ansin, roinn an rang i ngrúpaí de thriúr nó de cheathrar. Glacfaidh duine amháin ról an fhreastalaí agus glacfaidh na daoine eile ról na gcustaiméirí. Iarr orthu úsáid a bhaint as na híomhánna agus as an bhfoclóir ar an mbileog **Ag ordú - Biachlár.**
* Ar dtús, déanfaidh siad ransú intinne mar ghrúpa ar na ceisteanna, na freagraí agus ar an bhfoclóir ginearálta a bheidh de dhíth orthu le linn na gníomhaíochta.
* Iarr orthu smaoineamh ar an méid atá ar eolas acu agus leas a bhaint as an méid is mó foclóra agus beannachtaí agus is féidir leo.
* Téigh timpeall an ranga fad is atá siad i mbun machnaimh. Tabhair spreagadh agus moladh dóibh más gá: *Dia daoibh. Is mise Eimear, bhur bhfreastalaí. / Fáilte romhaibh. / Seo duit* srl*.*
* Ansin, iarr orthu tabhairt faoin rólghníomhaíocht. Iarr ar an bhfreastalaí seasamh suas agus iarr ar na custaiméirí suí timpeall i gciorcal beag. Abair leo dráma beag a chur ar bun.
* Téigh timpeall an ranga ag éisteacht leo agus ag glacadh páirte. Ceartaigh aon bhotúin a thugann tú faoi deara.
* Nuair a bheidh sé déanta acu inseoidh na freastalaithe duit cad ba mhaith leis na custaiméirí.
* Ansin, iarr orthu tabhairt faoin ngníomhaíocht chéanna ach glacfaidh foghlaimeoir eile ról an fhreastalaí an uair seo. An uair seo nuair a bheidh sé déanta acu iarr ar ghrúpaí éagsúla an rólghníomhaíocht a dhéanamh os comhair an ranga.
* Iarr ar an rang éisteacht agus tú ag rá ainmfhocal gan alt agus ainmfhocal leis an alt

iasc an t-iasc

im an t-im

uisce an t-uisce

arán an t-arán

* Cad a thugann siad faoi deara?
* Cuir i gcuimhne do na foghlaimeoirí go bhfuil ainmfhocail sa Ghaeilge, firinscneach nó baininscneach, ar nós go leor teangacha Eorpacha eile (Fraincis, Iodáilis, Spáinnis). An cuimhin leo cad a tharlaíonn nuair a chuirtear an t-alt uatha (an) roimh ainmfhocal firinscneach ag tosú le guta, mar shampla, árasán? Nuair a chuireann tú an t-alt uatha (an) roimh ainmfhocal firinscneach ag tosú le guta, cuirtear ‘t-’roimhe: an t-iasc. Déan cleachtadh leis na foghlaimeoirí:

iasc an t-iasc

agus araile. Ansin, iarr orthu éisteacht leat ag rá:

bainne an bainne

bia an bia

béile an béile

bille an bille

cupán an cupán

siúcra an siúcra

* Cad a thugann siad faoi deara? Ní bhíonn aon athrú ar an ainmfhocal firinscneach tar éis an ailt má thosaíonn sé le consan.
* Déan cleachtadh leis an rang: bainne, an bainne, agus araile.
* Ansin, iarr ar an rang éisteacht leat ag rá:

milseog an mhilseog

bialann an bhialann

feoil an fheoil

* Cad a thugann an rang faoi deara? Mínigh do na foghlaimeoirí gur ainmfhocail bhaininscneacha iad seo ar fad, cosúil leis na teangacha a clúdaíodh i d**Topaic 7 Scileanna agus Buanna**.
* Mínigh dóibh go bhfuil grúpaí d’fhocail ann a bhíonn firinscneach nó baininscneach. Tá dhá ghrúpa ansin: -eog agus –lann. An féidir leo smaoineamh ar aon fhocail cosúil leo? Mar shampla: *pictiúrlann* agus *fuinneog.*
* Cuirtear séimhiú ar an ainmfhocal baininscneach tar éis an ailt má thosaíonn sé le consan. Mínigh nach *h* an Bhéarla atá i séimhiú ach comhartha dúinn chun fuaimniú an chonsain roimhe a athrú. Athraíonn *m* agus *b* go fuaim *v* sa dá chás thuasluaite.
* Léirigh dóibh an chaoi a n-athraíonn fuaim *f* freisin nuair a chuirtear séimhiú air. Mínigh do na foghlaimeoirí gur gné de na teangacha Ceilteacha í an séimhiú – ní fhaightear é i bhformhór na dteangacha Eorpacha eile. Mar sin tá sé tábhachtach mar is cuid speisialta den teanga é!
* Déan cleachtadh leis na foghlaimeoirí: milseog, an mhilseog agus araile. Má chuireann an rang ceist ort ag an bpointe seo faoi conas a bhíonn a fhios againn an bhfuil ainmfhocal firinscneach nó baininscneach, moltar duit a rá leo go bhfuil a lán comharthaí ann, go bhfoghlaimeoidh siad na rialacha de réir a chéile ach gur leor an méid atá déanta don lá inniu!
* Roinn an rang i mbeirteanna.
* Tabhair cóip den bhileog **Ag ordú - Firinscneach agus Baininscneach (A)** d’fhoghlaimeoir amháin agus tabhair cóip den bhileog **Ag ordú - Firinscneach agus Baininscneach (B)** don fhoghlaimeoir eile i ngach grúpa.
* Mínigh na treoracha ar barr na bileoige dóibh. Oscail an sleamhnán **Firinscneach agus Baininscneach** sa taispeántas **Gníomhaíochtaí Labhartha** chun cabhrú leo. Beidh orthu na hainmfhocail a athscríobh leis an alt rompu.
* Nuair a bheidh sé sin déanta acu léifidh Duine A a ainmfhocail amach agus beidh ar Dhuine B iad a scríobh sa cholún cuí ar a bhileog. Anuas ar sin, cuirfidh Duine B na hainmfhocail sin in abairtí nó cruthóidh sé ceisteanna. Ansin, léifidh Duine B a ainmfhocail amach agus beidh ar Dhuine A iad a scríobh sa cholún cuí ar a bhileog. Anuas ar sin, cuirfidh Duine A na hainmfhocail sin in abairtí nó cruthóidh sé ceisteanna.
* Ceartaigh an ghníomhaíocht trí iarraidh ar na Daoine A focail Dhaoine B a léamh amach i gceart agus an inscne a rá agus trí iarraidh ar na Daoine B focail Dhaoine A a léamh amach i gceart agus an inscne a rá.

Moltar na gníomhaíochtaí seo a nascadh leis an mbileog **Biachlár don bhricfeasta (Scríbhneoireacht)** nó leis an ngníomhaíocht **An inscne cheart** sna gníomhaíochtaí **An** **Banc Teanga**.

**Freagraí**

**Tuairim v tairiscint**

|  |  |
| --- | --- |
| **Tuairim** | **Tairiscint** |
| An maith leat spórt?An maith leat seacláid?An maith leat tae?An maith leat arán donn? | Ar mhaith leat cupán caife?Ar mhaith leat dinnéar?Ar mhaith leat cupán tae?Ar mhaith leat tósta? |

**Ag ordú**

**Firinscneach nó baininscneach? (A)**

iasc an t-iasc

uisce an t-uisce

bainne an bainne

milseog an mhilseog

biachlár an biachlár

**Firinscneach nó baininscneach? (B)**

im an t-im

arán an t-arán

bialann an bhialann

feoil an fheoil

bille an bille